Source: https://www.g4media.ro/asociatia-vedemjust-cei-din-csm-care-tac-sunt-complici-cu-aruncarea-in-aer-a-sistemului-de-justitie-care-se-produce-deja-de-peste-un-an-de-zile-in-mod-sistematic.html
Timestamp: 2019-04-21 21:11:22+00:00

Document:
Asociația VeDemJust: Cei din CSM care tac sunt complici cu aruncarea în aer a sistemului de justiție care se produce deja de peste un an de zile în mod sistematic
Asociația VeDemJust: Cei din CSM care tac sunt complici cu aruncarea în…
Anchete • 20 Februarie 2019 • Redacția • 8 comentarii
Asociația VeDemJust acuză plenul CSM că tace în continuare referitor la OUG care modifică legile justiției, deși are atribuția constituțională de a garanta independența sistemului judiciar. ”Față de atacul sistematic la justiție și modificările care afectează bunul mers al justiției penale și managementul instanțelor, asociația consideră că cei din CSM care tac sunt complici cu aruncarea în aer a sistemului de justiție care se produce deja de peste un an de zile în mod sistematic”, se arată într-o postare pe Facebook. Asociația VeDemJust solicită Avocatului Poporului contestarea acestei OUG la Curtea Constituțională. Asociația mai solicită renunțarea la secția specială de investigare a magistraților, pe motiv că ”nu se justifică și existența ei nu e acceptată de magistrați și se opune standardelor internaționale”
Redăm mai jos integral postarea Asociației VeDemJust pe Facebook
”Față de modificările aduse legilor justiției de Guvernul României prin OUG adoptat ieri, asociația VeDemJust își exprimă punctul de vedere:
– Ministrul încalcă autoritatea CSM, procedând neloial și, deci, neconstituțional: a cerut avizul luni la ora 17 și Guvernul a adoptat OUG marți la amiază, fără a da posibilitatea emiterii avizului;
– se modifică …modificarea privind admiterea în justiție: sistemul de admitere în magistratură existent până în 2017 a fost criticat de MJ (ne aducem aminte susținerile lui cum că nu e în regulă a avea magistrați până în 30 de ani în sistem), ca urmare a fost modificat în 2018 (când Parlamentul a decis ca durata cursurilor la INM să fie de 4 ani în loc de doi și stagiatura să crească de la unul la doi ani), ca acum să se revină la sistemul din 2017;
– ieșirea din sistem se modifică: Parlamentul a spus că se poate ieși anticipat la 20 de ani vechime, OUG de anul trecut a spus că asta se va aplica din 31 dec. 2019, iar noul OUG a amânat din nou, dar până la 31 dec. 2022;
– în timp ce standardele europene solicită independența de politic a carierei magistraților, prin această OUG ministrul își subordonează cariera procurorilor din conducerea Secției de investigarea infracțiunilor din justiție care devine o unitate de parchet menită să semene frica în rândul magistraților;
– se afectează managementul instanțelor, făcând ineficiente colegiile de conducere care nu mai pot adopta soluții ad-hoc în situații de organizare internă a instanțelor;
– vor fi parchete de la vârful Ministerul Public care nu vor avea conducere, cât timp delegările în funcție a înalților procurori vor fi interzise și demersurile pentru numirea unui procuror plin nu sunt finalizate;
– se acordă posibilitatea ca unii judecători să ocupe funcții de conducere în unități de parchete, un lucru nemaiîntâlnit în istoria României și care e complet nejustificat, încălcând o decizie a CCR care impune principiul separării carierelor judiciare;
VeDemJust remarcă că până acum au reacționat trei asociații de magistrați, secția de procurori a CSM, DNA, Procurorul General la fel, DIICOT, Comisia Europeană. Plenul CSM tace în continuare, deși are atribuția constituțională de a garanta independența sistemului judiciar. Față de atacul sistematic la justiție și modificările care afectează bunul mers al justiției penale și managementul instanțelor, asociația consideră că cei din CSM care tac sunt complici cu aruncarea în aer a sistemului de justiție care se produce deja de peste un an de zile în mod sistematic.
VeDemJust solicită încetarea legiferării de către Guvern prin OUG-uri: activitatea legiuitoare trebuie să aparțină Parlamentului! De asemenea, VeDemJust solicită renunțarea la SIIJ: această secție nu se justifică și existența ei nu e acceptată de magistrați și se opune standardelor internaționale. Totodată, VeDemJust solicită Avocatului Poporului contestarea acestei OUG la Curtea Constituțională.”
DNA îşi exprimă îngrijorarea atât cu privire la modalitatea pripită de adoptare a OUG-ului pe justiție, cât şi cu privire la conţinutul acesteia şi atrage atenţia asupra blocării activităţii
Trei asociații de magistrați își exprimă ”îngrijorarea extremă” cu privire la modificările aduse la legile justiției prin OUG: Se creează peste noapte instituția judecătorului de tip nou, care, spre deosebire de cel autentic, poate oricând concura la funcții de conducere în parchet/ Iohannis, solicitat să sesizeze de urgență Comisia de la Veneția
20.2.2019 la ora 3:48 pm
Cei din CSM care tac sunt complicii Liei Savonea. De ce oare?
20.2.2019 la ora 4:10 pm
Pentru ca au si ei niste bube pe constiinta,mai stii? Alta explicatie nu vad,imi pare rau !!Este strigator la cer ce se intampla acum in interiorul sistemului judiciar!!! Cate gaze lacrimogene si bastoane pe spinare sa mai ia oamenii cinstiti din tara asta ca sa se trezeasca ?E valabil pentru toate institutiile de siguranta nationala!SRI ce face,doarme??
20.2.2019 la ora 4:07 pm
Eh si de aia nu mai pot aia din CSM… ca-i aratati voi cu degetul…
20.2.2019 la ora 4:08 pm
Și care e noutatea? Justitia a fost de partea celor care au ucis in 1989 dintotdeauna. O Justitie corupta si, cu exceptii, formta din securisti, turnatori, progenituri de comunisti etc. DovadaȘ Iliescu & Voican sunt liberi si acum,
20.2.2019 la ora 4:13 pm
Corect,dar cei care totusi su venit recent in sistem se presupune ca nu sau invatat aceleasi apucaturi staliniste la drept!
20.2.2019 la ora 5:22 pm
Recrutarea magistratilor in Ro nu verifica ce tinuta morala au oamenii care intra in sistem.
Se face o verificare a bunei reputatii, dar e o chestie formala.
Asa ca avem in magistratura ce avem si-n restul societatii: 60 % hoti, 30 % inerti, 10 % cinstiti care maraie si ei in legea lor, ca oricum nu-i prea baga multa lume in seama.
20.2.2019 la ora 4:14 pm
Scuze pt.greseli,tastez pe un ecran mic….
20.2.2019 la ora 8:17 pm
pentru judecatori dragnea e mos craciun. mos craciun care ia de la gura copiilor si de la patul bolnavilor si le da lor. iar ei trebuie doar sa fie judecatori cuminti.

References: CSM 
 CSM 
 CSM 
 CSM 
 CCR 
 CSM 
 CSM 
 CSM